
Pripomba na zapisnik ob nadzoru ZIRS-a glede vodenja e-naročilne knjige v primarni ordinaciji


MZ, ZIRS in zdravstvenega inšpektorja ________________________________ (ime in priimek) kot nadzorovani zdravnik opozarjam, da spoštovanje 15. člena Zakona o pacientovih pravicah, ki od mene zahteva vzpostavitev elektronskih naročilnih knjig, meni in mojim sodelavcem onemogoča ustrezno izvajati druge pravice iz istega zakona. Le - te so veliko pomembnejše za končni rezultat zdravljenja in obravnave pacientov. Gre za pravico do dostopa do zdravstvene obravnave ter pravico do primerne, kakovostne in varne zdravstvene obravnave. Ti dve osnovni pravici pacientov sta namreč v koliziji z mojo dolžnostjo, da poleg vseh ostalih administrativnih obremenitev, vodim še e - naročilne knjige. S tem čas, ki bi ga moral posvečati obravnavi pacientov, porabljam za izpolnjevanje formalne zakonske obveznosti, ki ničesar ne prispeva k boljši obravnavi pacientov niti k njihovi enakopravnejši obravnavi, saj v osnovnem zdravstvu ni čakalnih vrst. MZ, ZIRS in zgoraj imenovani inšpektor s tem prevzemajo odgovornost za morebitno neustrezno obravnavo pacienta zaradi dodatnega pomanjkanja časa, ki ga s svojimi zahtevami povzročajo.
